Jean Sibelius -viulukilpailu

Kansainvälinen Jean Sibelius -viulukilpailu on yksi maailman arvostetuimmista viulukilpailuista. Kilpailu järjestettiin ensimmäisen kerran vuonna 1965 säveltäjä Jean Sibeliuksen satavuotisjuhlavuoden kunniaksi. Kilpailun järjestävät Sibelius-Seura ja Sibelius-Akatemia viiden vuoden välein Helsingissä. Kilpailu on avoin kaikkien kansallisuuksien viulisteille, jotka kilpailuvuonna täyttävät korkeintaan 30 vuotta. Kilpailu tuo voittajille maineen ja rahapalkinnon lisäksi konsertointimahdollisuuksia. Kilpailu on kolmivaiheinen. Ensimmäiseltä kierrokselta enintään 20 soittajaa pääsee välieriin ja vuodesta 2010 alkaen kuusi edelleen finaaliin. Esimerkiksi vuonna 2005 kilpailuun pyrki yhteensä 175 soittajaa, joista 58 hyväksyttiin mukaan ja 52 osallistui itse kilpailuun. Kahdella ensimmäisellä kierroksella kilpailijat soittavat soolosonaatteja ja kamarimusiikkia pianon säestyksellä, finaalissa he soittavat kaksi viulukonserttoa sinfoniaorkesterin säestäminä. Kaikki soittavat finaalissa Sibeliuksen viulukonserton pakollisena ja toisen konserton he saavat valita annetusta listasta. Vuoden 2020 tapahtuma lykättiin vuoteen 2022 koronapandemian vuoksi. Vuoden 2022 jälkeen seuraava kilpailu toteutetaan vuoden 2025 lopussa. ==2022== Vuoden 2022 kilpailuun hyväksytyn kahden venäläisen viulistin osallistuminen kilpailuun evättiin Venäjän hyökättyä Ukrainaan ja raakuuksien paljastuttua. Kilpailuun oli valittu lähes 50 osallistujaa. Finaaliin pääsi kaksi ukrainalaista, Heorhi Moroz ja Dmytro Udovytšenko. Muut finalistit ovat Inmo Yang, Yesong Sophie Lee, Diana Adamjan ja Nathan Meltzer.Vesa Sirén, Kaksi ukrainalaista ylsi Sibelius-viulukilpailun finaaliiin. Helsingin Sanomat 28.5.2022 s. B 4 Vuoden 2022 kilpailun voitti Inmo Yang. ==Palkinnot== Ensimmäisen kilpailun pääpalkinto vuonna 1965 oli 3 000 Yhdysvaltain dollaria. Vuonna 2015 ensimmäisen palkinnon arvo on 25 000 euroa, toinen palkinto 18 000 euroa ja kolmas palkinto 12 000 euroa. Muut finalistit saavat kukin 2 000 euron tunnustuspalkinnon. Kilpailuissa palkitaan myös paras Sibeliuksen viulukonserton tulkinta ja jaetaan muita erikoispalkintoja. ===Palkitut=== vuosi nimi maa Sija 1965 Oleg Kagan 1. palkinto 1965 Joshua Epstein 2. palkinto 1965 Valeri Gradov 3. palkinto 1970 Liana Isakadze 1. palkinto 1970 Pavel Kogan 2. palkinto 1970 Otto Armin 3. palkinto 1975 Yuval Yaron 1. palkinto 1975 Ilja Grubert 2. palkinto 1975 Eugen Sarbu Romania 3. palkinto 1980 Viktoria Mullova 1. palkinto 1980 Sergei Stadler 2. palkinto 1980 Andres Cardenes 3. palkinto 1985 Ilja Kaler 1. palkinto 1985 Leonidas Kavakos 2. palkinto 1985 Vilmos Szabadi 3. palkinto 1990 Ei jaettu 1\. palkinto 1990 Cristina Anghelescu 2. palkinto 1990 Sigrún Edfaldsdóttir 3. palkinto 1990 Akiko Tanaka 3. palkinto 1995 Pekka Kuusisto 1. palkinto 1995 Elisabeth Batiašvili 2. palkinto 1995 Madoka Sato 3. palkinto 1995 Nikolaj Znaider 3. palkinto 2000 Sergei Hatšatrjan 1. palkinto 2000 Natsumi Tamai 2. palkinto 2000 Sayako Kusaka 3. palkinto 2000 Zhi-Jiong Wang 3. palkinto 2005 Alina Pogostkin 1. palkinto 2005 Jiafeng Chen 2. palkinto 2005 Hyun-Su Shin 3. palkinto 2005 Wei Wen 3. palkinto 2010 Nikita Borisoglebski / 1. palkinto 2010 Petteri Iivonen 2. palkinto 2010 Esther Yoo 3. palkinto 2015 Christel Lee 1. palkinto 2015 Emmanuel Tjeknavorian 2. palkinto 2015 Friederike Starkloff 3. palkinto 2022 Inmo Yang 1. palkinto 2022 Nathan Meltzer 2. palkinto 2022 Dmytro Udovytšenko 3. palkinto ==Erikoispalkinnot== vuosi nimi maa 1995 Pekka Kuusisto 2000 Pietari Inkinen 2005 Alina Pogostkin Yuuki Wong Noé Inui 2010 Nikita Borisoglebski / Nancy Zhou Emma Steele Petteri Iivonen 2015 Mayumi Kanagawa Minami Yoshida Nancy Zhou ==Lähteet== ==Aiheesta muualla== * Viralliset kilpailusivut * Sibelius- Seura * YLE Elävä arkisto: Jean Sibelius -viulukilpailu 1965 * YLE Elävä arkisto: Totuuden hetki – dokumentti Sibelius-viulukilpailuista Luokka:Suomalaiset musiikkikilpailut Luokka:Klassisen musiikin tapahtumat Suomessa Luokka:Helsingin tapahtumat Luokka:Jean Sibelius